

 **ประกาศองค์การบริหารส่วนตำบลสุโสะ**

 เรื่อง นโยบายการบริหารทรัพยากรบุคคลประจำปี พ.ศ. 2565

ด้วยกรมส่งเสริมการปกครองท้องถิ่น ได้กำหนดตัวชี้วัดในการปฏิบัติราชการตามคำรับรองการปฏิบัติราชการกำหนดให้องค์กรปกครองสวนท้องถิ่นจัดทำแผนยุทธศาสตร์การบริหารทรัพยากรบุคคลเพื่อสนับสนุนและพัฒนาข้าราชการให้สามารถปฏิบัติงานภายใต้หลักการบริหารกิจการบ้านเมืองที่ดี และระบบบริหารจัดการภาครัฐแนวใหม่ได้อย่างมีประสิทธิภาพ และผลักดันให้ยุทธศาสตร์การพัฒนาขององค์กรประสบความสำเร็จ องค์การบริหารส่วนตำบลสุโสะ จึงได้จัดทำแผนกลยุทธิ์การบริหารทรัพยากรบุคคลขององค์การบริหารส่วนตำบลสุโสะ ตามแนวทาง การพัฒนาสมรรถนะการบริหารทรัพยากรบุคคล ประจำปีงบประมาณ พ.ศ. 2565และมีนโยบายในการบริหารทรัพยากรบุคคล ดังนี้

 **1. นโยบายด้านการประเมินผลการปฏิบัติงาน**

 - ประเมินผลการปฏิบัติงานด้วยความโปร่งใสและเป็นธรรมโดยคณะกรรมการกลั่นกรองการประเมินผล ฯ

 - ผลงานต้องมีความชัดเจนเป็นที่ประจักษ์แก่สายตา

 - พัฒนาระบบการประเมินผลการปฏิบัติงานให้มีประสิทธิภาพ เป็นธรรม ตามผลการปฏิบัติงานที่แท้จริง

 **2. นโยบายด้านอัตรากำลังและการบริหารอัตรากำลัง**

- การบริหารกำลังคนให้สอดคล้องกับความจำเป็นตามภารกิจ

 - การพัฒนาระบบวางแผนและติดตามประเมินผลการใช้กำลังคน

 - การพัฒนาบุคลากรให้มีประสิทธิภาพ

 - ปรับโครงสร้างอัตรากำลังให้เหมาะสมกับภารกิจ

 - สร้างวัฒนธรรมองค์กรให้ทำงานอย่างมีส่วนร่วม

 - ความเชี่ยวชาญและทักษะของงานที่ตนรับผิดชอบ

 **3. นโยบายด้านการพัฒนาบุคลากร**

- การสร้างวัฒนธรรมขององค์กรให้ทำงานอย่างมีส่วนร่วม การทำงานเป็นทีม และมีการบูรณาการร่วมกัน

 - มีการวางแผนและบริหารกำลังคนสอดคล้องกับภารกิจและความจำเป็นของส่วนราชการทั้งในปัจจุบันและอนาคต

 - มีการนำเทคโนโลยีสารสนเทศมาใช้ในกิจกรรมและกระบวนการบริหารทรัพยากร

 - มีระบบการบริหารผลงานที่เน้นประสิทธิภาพ ประสิทธิผล และความคุ้มค่า

 - มีความโปร่งใสในทุกกระบวนการ ของการบริหารทรัพยากรบุคคล

 - ให้ข้าราชการ มีการพัฒนาความรู้อย่างต่อเนื่อง มีการแบ่งปันแลเปลี่ยนข้อมูลความรู้และพัฒนาองค์กรให้เป็นองค์กรแห่งการเรียนรู้

 -2-

 **1.4 นโยบายด้านการสร้างความก้าวหน้าในสายอาชีพ**

 - มีการสนับสนุน ส่งเสริมพัฒนาทรัพยากรบุคคลเพื่อเพิ่มขีดความสามารถในการปฏิบัติงานอย่างต่อเนื่อง ด้วยการส่งบุคลากรเข้ารับการอบรมในหลักสูตรต่างๆ ที่สอดคล้องกับแผนพัฒนาบุคลากร

 - สนับสนุนให้บุคลากรได้รับการศึกษาต่อในระดับที่สูงขึ้น

 - มีการติดตามและประเมินผลบุคลากรที่เข้ารับการฝึกอบรมทั้งก่อนและหลังการฝึกอบรม

 **1.5 นโยบายด้านการบรรจุแต่งตั้ง**

 - การบรรจุแต่งตั้งบุคลากรในองค์กร และการสรรหาตำแหน่งสายงานบริหารที่ว่างให้ดำเนินการตามหลักเกณฑ์ที่คณะกรรมการพนักงานส่วนตำบลกำหนด ด้วยความเป็นธรรมไม่เลือกปฏิบัติ และให้โอกาสทุกคนอย่างเท่าเทียมกัน

 **1.6 นโยบายด้านการส่งเสริมคุณธรรมและจริยธรรม**

- สนับสนุนและส่งเสริมให้บุคลากรมีส่วนร่วมในกิจกรรมด้านการทำนุบำรุงศิลปวัฒนธรรมของท้องถิ่น

 - จัดทำกิจกรรม/โครงการที่เป็นประโยชน์สอดคล้องกับแผนงานด้านทำนุบำรุงศิลปวัฒนธรรม

 - ประพฤติปฏิบัติตามประกาศคุณธรรมและจริยธรรมของข้าราชการ

 **1.8 การพัฒนาคุณภาพชีวิต**

- ส่งเสริมสวัสดิการและสิ่งอำนวยความสะดวกเพิ่มเติมที่ไม่ใช่สวัสดิการภาคบังคับตามกฎหมาย

 - ส่งเสริมและสนับสนุนให้พนักงานออกกำลังกายหลักเลิกงานทุกๆวันพฤหัสบดี

 - จัดทำกิจการโครงการ 5 ส. เพื่อความปลอดภัยในด้านสุขภาพของพนักงาน

 - จัดทำโครงการศึกษาดูงานเพื่อเพิ่มประสิทธิภาพในการปฏิบัติงาน

 จึงประกาศให้ทราบและถือปฏิบัติโดยทั่วกัน

 ประกาศ ณ วันที่ 10 มกราคม พ.ศ. 2565

 (นายสมคิด รองเดช)

 นายกองค์การบริหารส่วนตำบลสุโสะ